金山幸福水上机场

金山幸福水上机场，也叫金山水上机场，是上海市金山区沪杭公路7741号金山城市沙滩北面个隻A2类水上通用机场，上海金山通用航空产业发展有限公司运营个，是中国头一隻对公众开放提供通航运输服务个水上通用机场，金山区个应急救援直升机标准起降点。

 概况 
金山幸福水上机场陆地占地7500平方米，水面占地35万平方米，有块水上运行区，长1450米、宽150米，有得1条05-23方向个水上跑道、上岸坡道搭仔70米长个水上飞机停靠码头，机坪有得4隻机位搭仔直径17米个直升机起降坪。

 历史 
2015年4月28号，机场试飞成功。

2016年7月20号，机场开通头一趟运行，必过执行去舟山个首飞航线个辰光发生事故，航线停运。

2019年7月10号，金山幸福水上机场获得A2类许可证。

2020年9月16号，机场復飞，开通去舟山普陀山机场个水上航线，叫“沪舟风景快线”，航程170公里，全程1個钟头，航速225公里/小时，是塞斯纳208EX机型飞个，每個礼拜五、六、日各有一趟往返航班；11月1号，机场再开通去建德千岛湖通用机场个航班航线。

2021年10月份，华东无人机基地勒垃箇机场实验垂直起降固定翼无人驾驶飞行器海岛场景物流运输，1個钟头完成前去舟山运海鲜回上海个飞行。

 参考资料 

Category:上海机场
Category:上海市金山区建筑物